
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1338 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού ατόμων διαφόρων ειδικοτήτων, 
προσλαμβανόμενων από τον Οργανισμό Λαϊκών 
Αγορών Θεσσαλονίκης, με σύμβαση μίσθωσης έρ¬ 
γου, για έκτακτες ανάγκες. 1 

Τροποποίηση απόφασης «Επανασύσταση Πρωτοβάθ¬ 
μιων Πενταμελών Επιτροπών του ν. 2643/1998».. 2 

Σύσταση Περιφερειακού Ιατρείου στην περιοχή Δάφ¬ 
νη του Αγίου Όρους. 3 

Έγκριση συμβάσεων μίσθωσης έργου στο Δήμο Αγ. 

Αναργύρων. 4 

Έγκριση Συμβάσεων Μίσθωσης Έργου στο Δήμο 

Κλεινόβου. 5 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Δημοτικού Οργανισμού Νεολαίας και Άθλη¬ 
σης Λέρου (Δ.Ο.Ν.Α. Λέρου). 6 


ΑΠΟΦΑΣΕΙ Σ 

Αριθμ. Α2-4002 (1) 


Καθορισμός αριθμού ατόμων διαφόρων ειδικοτήτων, 
προσλαμβανομένων από τον Οργανισμό Λαϊκών Αγο¬ 
ρών Θεσσαλονίκης, με σύμβαση μίσθωσης έργου, για 
έκτακτες ανάγκες. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του ν. 1558/1985 (ΦΕΚ 137/Α/85) «Κυβέρνηση και Κυ¬ 
βερνητικά Όργανα». 

β) Του π.δ. 397/1988 (ΦΕΚ 185/Α/88) «Οργανισμός του 
Υπουργείου Εμπορίου» όπως τροποποιήθηκε και ισχύ¬ 
ει. 

γ) Του π.δ. 27/1996 (ΦΕΚ19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου, στο Υπουργείο Ανάπτυξης», 
όπως ισχύει μετά την έκδοση του π.δ. 122/17.3.2004 (ΦΕΚ 
85/Α/2004) «Ανασύσταση του Υπουργείου Τουρισμού». 

δ) Του π.δ. 85/2004, «Οργάνωση των Υπηρεσιών του 
Οργανισμού Λαϊκών Αγορών Θεσσαλονίκης», (ΦΕΚ 66/ 
Α/2.3.2004). 


14 Σεπτεμβρίου 2006 

ε) Του άρθρου 6 του ν. 2527/1997 (ΦΕΚ 206/Α/97) 
«Τροποποίηση και συμπλήρωση διατάξεων του ν. 2190/ 
1994». 

στ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Την υπ’ αριθμ. ΔΙΔΚ/Φ1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρ¬ 
μοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» όπως τροποποιήθηκε 
με την υπ’ αριθμ. 17398/13.9.2005 όμοια της (ΦΕΚ 1284/ 
τ.Β'). 

3. Τις ανάγκες σε προσωπικό των Υπηρεσιών του Ορ¬ 
γανισμού Λαϊκών Αγορών Θεσσαλονίκης, όπως διατυπώ¬ 
νονται στο υπ’ αριθμ. 548/28.2.2006 έγγραφο του. 

4. Την υπ’ αριθμ. ΔΠΤΠ/Φ.ΕΓΚΡ. 16/173/οικ. 12390/2.6.2006 
εγκριτική απόφαση της Επιτροπής του άρθρου 2, παρ. 1 
της υπ’ αριθμ. 55/1998 Π.Υ.Σ. 

5. Το γεγονός ότι η δαπάνη που προκύπτει από την 
απόφαση αυτή, ανέρχεται στο ποσό των διακοσίων σα¬ 
ράντα δύο χιλιάδων τετρακοσίων εβδομήντα τεσσάρων 
ευρώ και σαράντα λεπτών (242.474,40) €, σε βάρος του 
προϋπολογισμού του Οργανισμού Λαϊκών Αγορών Θεσ¬ 
σαλονίκης και θα βαρύνει τον ΚΑΕ 0419. 

6. Την από 24.2.2006 γνωμοδότηση του πληρεξουσίου 
δικηγόρου του Οργανισμού Λαϊκών Αγορών Θεσ/κης 
ότι πρόκειται για γνήσιες συμβάσεις μίσθωσης έργου, 
αποφασίζουμε: 

Καθορίζουμε σε δέκα πέντε (15) τον αριθμό των ατό¬ 
μων που θα προσλάβει ο Οργανισμός Λαϊκών Αγορών 
Θεσσαλονίκης, για χρονικό διάστημα έως ενός (1) έτους, 
για την κάλυψη των εκτάκτων αναγκών του για τον 
έλεγχο και την επεξεργασία των στοιχείων του αρχεί¬ 
ου των πωλητών των λαϊκών αγορών, τη συγκέντρωση 
οικονομικών στοιχείων, τις διαγραμμίσεις και χαράξεις 
θέσεων των νέων και των υπό μεταφορά λαϊκών αγο¬ 
ρών, καθώς επίσης και την εκκαθάριση του συμβατικού 
αρχείου των λαϊκών αγορών, υπό την απαραίτητη προϋ¬ 
πόθεση της τήρησης των διατάξεων του άρθρου 6 του ν. 
2527/1997, που ορίζει μεταξύ άλλων ότι το προς ανάθεση 
έργο δεν πρέπει να ανάγεται στα συνήθη καθήκοντα 
των υπαλλήλων του οικείου φορέα και ότι απαγορεύ¬ 
εται η ανανέωση ή παράταση των συμβάσεων αυτών, 
ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. ΠΕ/Διοικητικού Οικονομικού: 1 άτομο, του οποίου το 
έργο θα είναι, ο έλεγχος και η επεξεργασία των οικο¬ 
νομικών υποχρεώσεων των πωλητών Λαϊκών Αγορών 
(ημερήσιο δικαίωμα υπέρ Ο.Λ.Α.Θ., υπέρ ΕΛ.Γ.Α., Τ.Ε.Β.Ε., 
υπέρ Δήμων, υπέρ Ομοσπονδίας κ.λπ.). 

Απαραίτητα προσόντα: Πτυχίο Α.Ε.Ι. Νομικών ή Οι¬ 
κονομικών σχολών της ημεδαπής, περιλαμβανομένων 
και της (Ε. ΑΠ), πτυχίων ή διπλωμάτων του Ελληνικού 
Ανοικτού Πανεπιστημίου ή αντιστοίχως ισότιμων σχο¬ 
λών της αλλοδαπής. 

2. ΤΕ/Πληροφορικής: 2 άτομα, των οποίων το έργο θα 
είναι η επεξεργασία στοιχείων του αρχείου των πωλητών 
Λαϊκών Αγορών όσον αφορά το είδος, την κατηγορία, τα 
μέτρα κλπ. ανά Λαϊκή Αγορά (περίπου 80 Λαϊκές Αγορές). 

Απαραίτητα προσόντα: Πτυχίο ή δίπλωμα Τ. Ε. I. Πλη¬ 
ροφορικής. 

3. ΤΕ/ Διοικητικού Λογιστικού: 2 άτομα, των οποίων 
το έργο θα είναι, η συγκέντρωση οικονομικών στοιχεί¬ 
ων (εισφορές υπέρ Ο.Λ.Α.Θ., ΕΛ. ΓΑ., Τ.Ε.Β.Ε., Δήμους, 
Ομοσπονδία κ.λπ.). 

Απαραίτητα προσόντα: Πτυχίο ή δίπλωμα Τ.Ε.Ι. λογι¬ 
στικής και γνώση χρήσης Η/Υ. 

4. ΔΕ/ Χειριστών Η/Υ: 1 άτομο, του οποίου το έργο θα 
είναι, η εκκαθάριση αρχείου (καταγραφή για τα γενι¬ 
κά αρχεία του Κράτους και διαχωρισμός αρχείων για 
καταστροφή). 

Απαραίτητα προσόντα: Όπως ορίζονται στο άρθρο 

19 του π.δ. 50/2001. 

5. ΔΕ/ Διαφόρων Ειδικοτήτων: 9 άτομα, των οποίων το 
έργο θα είναι, η επίδοση εγγράφων και διανομή εντύπου 
πληροφοριακού υλικού στους πωλητές Λαϊκών Αγορών, 
στο χώρο εργασίας τους (Λ. Αγορές), διαγραμμίσεις 
και χαράξεις θέσεων των νέων και των υπό μεταφορά 
Λαϊκών Αγορών και έλεγχος της τήρησης καθαριότητας 
στους χώρους των περίπου δεκαπέντε (15) λειτουργού- 
ντων Λαϊκών Αγορών καθημερινά. 

Απαραίτητα προσόντα: Όπως ορίζονται στα άρθρα 18, 

20 και 21 του π.δ. 50/2001 και γνώση χρήσης Η/Υ. 

Τα Απαραίτητα προσόντα για την εκτέλεση των παραπά¬ 
νω έργων θα είναι σύμφωνα με τα προβλεπόμενα από το 
π.δ. 50/2001, όπως τροποποιήθηκε με το π.δ. 347/2003. 

Οι ανωτέρω δεν θα τηρούν το ωράριο εργασίας της 
Υπηρεσίας και τα έργα τα οποία θα ασκήσουν δεν εμπί¬ 
πτουν στο αντικείμενο των εργασιών των προβλεπό- 
μενων θέσεων μόνιμου προσωπικού του Οργανισμού 
σύμφωνα με τις διατάξεις του. Αντίθετα πρόκειται για 
απολύτως εξειδικευμένα αντικείμενα εργασίας που 
απαιτούν ιδιαίτερη γνώση και εμπειρία. 

Η δαπάνη που θα προκύψει από την απασχόληση των 
ανωτέρω ατόμων θα ανέλθει στο ποσό των 242.474,40 € 
ευρώ σε βάρος του προϋπολογισμού του Οργανισμού Λαϊ¬ 
κών Αγορών Θεσσαλονίκης και θα βαρύνει τον ΚΑΕ 0419. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2006 

οι ΥΠΟΥΡΓΟΙ 


Αριθ. 95030 (2) 

Τροποποίηση απόφασης «Επανασύσταση Πρωτοβάθμι¬ 
ων Πενταμελών Επιτροπών του ν. 2643/1998». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα». 

2. Τις διατάξεις του άρθρου 9 του ν. 2643/1999 «Μέρι¬ 
μνα για την απασχόληση ειδικών κατηγοριών και άλλες 
διατάξεις». 

3. Τις υπ’ αριθμ. 192242/1998,10129/1999 και 190660/1999 
αποφάσεις του Υπουργού Εργασίας και Κοινωνικών 
Ασφαλίσεων «Σύσταση Πρωτοβάθμιων Πενταμελών 
Επιτροπών του ν. 2643/1998». 

4. Το γεγονός ότι από τη δημοσίευση της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αλλά βαρύνει τον λογαριασμό εξόδων 
Διοίκησης του κλάδου Ανεργίας του Ο.Α.Ε.Δ. 

5. Την υπ’ αριθμ. 95863/8.7.2005 απόφαση «Επανασύ¬ 
σταση Πρωτοβάθμιων Πενταμελών Επιτροπών του ν. 
2643/1998». 

6. Το υπ’ αριθμ. 78864/27.7.2006 έγγραφο του Νομικού 
Συμβουλίου του Κράτους, αποφασίζουμε: 

Τροποποιούμε την υπ’ αριθμ. 95863/8.7.2005 απόφαση 
«Επανασύσταση Πρωτοβάθμιων Πενταμελών Επιτρο¬ 
πών του ν. 2643/1998» όπως τροποποιήθηκε με τις υπ’ 
αριθμ. 97639/17.11.2005, 90959/7.2.2006, 92338/10.5.2006, 
93394/27.6.2006 και 94544/19.6.2006 όμοιες, κατά το μέ¬ 
ρος που αφορά τον εκπρόσωπο του Νομικού Συμβου¬ 
λίου του Κράτους ως εξής: 

Στα Δωδεκάνησα, με έδρα τη Ρόδο και χωρική αρμο¬ 
διότητα την αντίστοιχη του Νομού Δωδεκανήσων: 

Μαρία Ελευθερίου, Πάρεδρο του Νομικού Συμβου¬ 
λίου του Κράτους, ως Πρόεδρο, με αναπληρώτρια 
την Ειρήνη - Ελένη Κράμπα, Δικ. Αντιπρόσωπο του 
Νομικού Συμβουλίου του Κράτους, που υπηρετεί στο 
Δικ. Γραφείο Ρόδου, σε αντικατάσταση της μετατι¬ 
θέμενης Δικαστικής Αντιπροσώπου του Ν.Σ.Κ Μαρίας 
Γ κίκα. 

Στη Πελοπόννησο, με έδρα τη Τρίπολη και χωρική 
αρμοδιότητα την αντίστοιχη της ίδιας Διοικητικής Πε¬ 
ριφέρειας: 

Δημήτριο Κανελή, Πάρεδρο του Νομικού Συμβουλίου 
του Κράτους, ως Πρόεδρο, με αναπληρώτρια την Ελένη 
Κωνσταντή, Δικ. Αντιπρόσωπο του Νομικού Συμβουλίου 
του Κράτους, σε αντικατάσταση της μετατιθέμενης Δι¬ 
καστικής Αντιπροσώπου του Ν.Σ.Κ Μαίρης Πιλιλίτση. 

Κατά τα λοιπά ισχύει η ανωτέρω απόφαση, όπως έχει 
τροποποιηθεί και ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2006 


ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ Ο ΥΠΟΥΡΓΟΣ 

ΑΠΟΣΤ. ΑΝΔΡΕΟΥΛΑΚΟΣ Δ. ΣΙΟΥΦΑΣ ΣΑΒΒΑΣ ΤΣΙΤΟΥΡΙΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17907 


Αριθμ: Υ3α/Γ.Π.οικ 69215 (3) 

Σύσταση Περιφερειακού Ιατρείου στην περιοχή 
Δάφνη του Αγίου Όρους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των άρθρων 14 και 15 του ν. 1397/7.10.1983 
«Εθνικό Σύστημα Υγείας» (ΦΕΚ143/Α), όπως επανήλθαν σε 
ισχύ με τις διατάξεις του άρθρου 1 του ν. 2194/16.3.1994 
(ΦΕΚ 34/Α). 

2. Τις διατάξεις του ν. 2194/16.3.1994 «Αποκατάσταση 
του Εθνικού Συστήματος Υγείας και άλλες διατάξεις» 
(ΦΕΚ 34/Α). 

3. Τις διατάξεις του ν. 3329/4.4.2005 «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις» (ΦΕΚ 81/Α). 

4. Τις διατάξεις του π.δ. 63/2005 «Κωδικοποίηση της 
Νομοθεσίας για την Κυβέρνηση και τα κυβερνητικά όργα¬ 
να» (ΦΕΚ 98/Α) και το γεγονός ότι από τις διατάξεις της 
απόφαση αυτής προκαλείται δαπάνη ύψους πέντε χιλιά¬ 
δων περίπου ευρώ (5.000 ευρώ) ετησίως για λειτουργικά 
έξοδα, η οποία θα καλύπτεται από τον προϋπολογισμό 
του οικείου Νοσοκομείου. Δεν θα απαιτηθεί δαπάνη για 
την κατασκευή κτιρίου μετά την παραχώρηση του χώρου 
από την Ιερά Κοινότητα του Αγίου Όρους . 

5. Τις διατάξεις του π.δ. 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/Α). 

6. Τις διατάξεις του άρθρου 2 του π.δ. 55/1996 «Περιο¬ 
ρισμός συναρμοδιοτήτων κατά την έκδοση διοικητικών 
πράξεων» (ΦΕΚ 48/Α). 

7. Την υπ’ αριθμ. 37930/ΔΙΌΕ 1264/2005 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β). 

8. Την υπ’ αριθμ. 1η/12.1.2006 απόφαση του Δ.Σ της Α 
ΔΥΠΕ Κεντρικής Μακεδονίας, αποφασίζουμε: 

Την σύσταση, από άποψης σκοπιμότητας, του Περιφε¬ 
ρειακού Ιατρείου (Π.Ι) στην Δάφνη Αγίου Ορους το οποίο 
θα υπάγεται στο Κέντρο Υγείας Αγίου Ορους του Γενικού 
Νοσοκομείου Χαλκιδικής αρμοδιότητας της Α’ ΔΥΠΕ Κε¬ 
ντρικής Μακεδονίας το οποίο θα εξυπηρετεί την περιοχή 
της νοτιοδυτικής πλευράς του Αγίου Όρους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΕΤΡΟΣ ΛΟΥΚΑΣ ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. Οικ: 50950 (4) 

Έγκριση συμβάσεων μίσθωσης έργου στο Δήμο 
Αγ. Αναργύρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 


2. Τ ις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμ¬ 
βάσεις έργου που δεν υποκρύπτουν εξαρτημένη εργασία. 

4. Την υπ’ αριθμ. 30784/2006 εισηγητική μας έκθεση. 

5. Το υπ’ αριθμ. 45372/2006 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την ΔΙΠΠ/Φ.ΕΓΚΡ./1/320/14847/23. 
8.2006 απόφαση της επιτροπής του άρθρου 2 παρ.1 της 
ΠΥΣ 55/1998 και την υπ’ αριθμ. 45441/22.8.2006 απόφα¬ 
ση κατανομής του Υφυπουργού ΕΣ.Δ.Δ.Α με τις οποίες 
εγκρίθηκαν για τους Ο.Τ.Α. α' βαθμού συμβάσεις μίσθω¬ 
σης έργου για ένα έτος, υπό την απαραίτητη προϋπό¬ 
θεση τήρησης των διατάξεων του αρ. 6 του ν. 2527/1997 
που ορίζουν μεταξύ άλλων ότι το προς ανάθεση έργο 
δεν πρέπει να ανάγεται στα συνήθη καθήκοντα των 
υπαλλήλων των οικείων φορέων, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου με ένα (1) γιατρό εργασίας, για την υγιεινή και ασφά¬ 
λεια των εργαζομένων. Το ετήσιο συνολικό ποσό της 
αμοιβής για τον ανάδοχο θα ανέλθει μέχρι του ποσού 
των 4.000€, για το χρονικό διάστημα ενός έτους, σύμ¬ 
φωνα με όσα διαλαμβάνονται στην υπ’ αριθμ. 202/2006 
απόφαση του Δημοτικού Συμβουλίου Αγ. Αναργύρων 
και υπό την απαραίτητη προϋπόθεση τήρησης των δι¬ 
ατάξεων του αρ. 6 του ν. 2527/1997. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.ΔΑ εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
έτους 2006 του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 10099 (5) 

Έγκριση Συμβάσεων Μίσθωσης Έργου στο 
Δήμο Κλεινόβου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τ ις διατάξεις του άρθρου 6 του ν. 2527/1997. 

2. Το υπ’ αριθμ. 32928/23.6.2006 έγγραφο του ΥΠΕΣ- 
ΔΔΑ. 

3. Την υπ’ αριθμ. ΔΙΠΠ/Φ. ΕΓΚΡ. 1/220/12077/22.6.2006 
απόφαση της επιτροπής του άρθρου 2 παρ. 1 της υπ’ 
αριθμ. 55/1998. 

4. Την υπ’ αριθμ. 32903/22.6.2006 απόφαση του Υφυ¬ 
πουργού Εσωτερικών Δημ. Δ/σης και Αποκ/σης. 

5. Τ ις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'), αποφασίζουμε: 

Όπως ο Δήμος Κλεινοβού προβεί στη σύναψηΣυμβά- 
σεων ΜίσθωσηςΈργου ενός έτους (από την ημερομηνία 
υπογραφής της σύμβασης) δύο (2) ατόμων ειδικότητας: 
Δύο (2) ΔΕ Διοικητικοί. 

Τέλος σας επισημαίνουμε ότι σε περίπτωση που οι 
ανωτέρω ανάγκες έχουν καλυφθεί σε προσωπικό είτε 
με μετάταξη είτε με πρόσληψη μόνιμου,παρακαλούμε να 
ενημερώσετε απευθείας το ΥΠΕΣΔΔΑ, Γενική Δ/νση Τοπ. 
Αυτ/σης, Δ/νση Οργ. και Λειτ. ΟΤΑ, Τμήμα Προσωπικού, 
εντός πέντε (5) ημερών από τη λήψη της παρούσας. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Κλεινοβού το ύψος της 
οποίας ανέρχεται στο ποσό των 14.000,00 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 27 Ιουνίου 2006 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. Οικ. 11797 (6) 

Έγκριση Οργανισμού Εσωτερικής Υπηρεσίας (Ο.Ε.Υ.) του 
Δημοτικού Οργανισμού Νεολαίας και Άθλησης Λέ- 
ρου (Δ.Ο.Ν.Α. Λέρου). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του π.δ. 410/1995 
(ΔΚΚ). 

2. Τις διατάξεις των άρθρων 7, 8, 9, 11, 12 και 18 του 
ν. 2503/1997. 

3. Τις διατάξεις του άρθρου 12 του ν. 1188/1981, όπως 
αντικαταστήθηκε με το άρθρο 26 του ν. 1832/1989 και 
την παρ. 5 του άρθρου 8 του ν. 2307/1995. 

4. Τ ις διατάξεις του ν. 2081/1992 και του άρθρου 1 του 
ν. 2647/1998. 

5. Τις διατάξεις του ν. 1586/1986 και του ν. 2190/1994 
και του π.δ. 50/2001. 

6. Το υπ’ αριθμ. 18/23.6.2006 πρακτικό του Υπηρεσιακού 
Συμβουλίου Υπαλλήλων Ο.Τ.Α. Νομού Δωδεκανήσου. 

7. Την υπ’ αριθμ. 214/2006 απόφαση του Δημοτικού 
Συμβουλίου Λέρου. 

8. Την υπ’ αριθμ. 20/2006 απόφαση του Διοικητικού 
Συμβουλίου του Δημοτικού Οργανισμού Νεολαίας και 
Άθλησης Λέρου (Δ.Ο.Ν.Α. Λέρου). 

9. Την υπ’ αριθμ. 4699/Β/29.8.1997 (ΦΕΚ 891/τ.Β/9.10.1997) 
απόφαση του Γενικού Γραμματέα Περιφέρειας Νοτί¬ 
ου Αιγαίου «Περί μεταβίβασης δικαιώματος υπογρα¬ 
φής στους Προϊστάμενους Δ/νσεων και Τμημάτων της 
Γενικής Δ/νσης της Περιφέρειας στο Νομό Δωδ/σου, 
αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
του Δημοτικού Οργανισμού Νεολαίας και Άθλησης Λέ¬ 
ρου (Δ.Ο.Ν.Α. Λέρου), ως εξής: 

Άρθρο Ιο 

Οργανωτικό Σχήμα 

Η Υπηρεσία του ΔΟΝΑ χαρακτηρίζεται ως τμήμα, με 
προϊστάμενο υπάλληλο που ορίζεται από τους κλάδους 
ΠΕΙ και ελλείψει ΔΕΙ διοικητικού. (Ισχύει το προβάδισμα 
των κατηγοριών σύμφωνα με τις διατάξεις του άρθρου 
96 του ν. 2683/1999). 

Τ ο τμήμα θα περιλαμβάνει δυο αυτοτελή γραφεία. 


Άρθρο 2ο 

Διάρθρωση Υπηρεσιών 

ΤΜΗΜΑ 

ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΣΗΣ -ΟΙΚΟΝΟΜΙΚΩΝ 

1. Γ ραφείο Προσωπικού. 

2. Γ ραφείο Γ ραμματειακής Υποστήριξης - Οικονομι¬ 
κών. 

Στο οποίο θα προΐσταται υπάλληλος κατηγορίας ΠΕ, 
σε έλλειψη αυτού, κατηγορίας ΤΕ και σε έλλειψη των 
δυο, κατηγορίας ΔΕΙ 

ΑΥΤΟΤΕΛΕΣ ΓΡΑΦΕΙΟ ΑΘΛΗΣΗΣ 

1. Γ ραφείο Αθλητισμού 

2. Γ ραφείο Εξοπλισμού και Εγκαταστάσεων 

Στο οποίο θα προΐσταται υπάλληλος του κλάδου 
Π.Ε. 11 

Άρθρο 3ο 

Α. Θέσεις - κλάδοι και ειδικότητες προσωπικού 

Οι θέσεις του προσωπικού του ΔΟΝΑ διαρθρώνονται 
κατά κλάδους, βαθμούς και ειδικότητες ως ακολού¬ 
θως: 

Κατηγορία Π.Ε. 

1. Μια θέση του κλάδου ΠΕ11 Γυμναστών. 

Κατηγορία Δ.Ε.1 

1. Μια θέση του κλάδου ΔΕΙ Διοικητικών - Γραμματει¬ 
ακής Υποστήριξης. 

Κατηγορία Υ.Ε. 

1. Μια θέση του κλάδου ΥΕ Κλητήρας - Γενικών κα¬ 
θηκόντων. 

2. Μια θέση του κλάδου ΥΕ Φύλακας κτιριακών εγκα- 
ταστάσεων-εξοπλισμού. 

Κατηγορία Εποχιακού Προσωπικού 

1. Οκτώ θέσεις του κλάδου Π.Ε. 11 Γυμναστών 

2. Μια θέση του κλάδου Υ.Ε. εργάτη γενικών καθη¬ 
κόντων. 

Β. ΠΡΟΣΟΝΤΑ ΠΡΟΣΩΠΙΚΟΥ 

1. Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται με το 
π.δ. 37α/1987 και 92/1994 «Καθορισμός προσόντων διορισμού» 
(Προσοντολόγιο - Κλαδολόγιο) Φ.Ε.Κ. 11/42.1987 τεύχος Α' 
όπως προβλέπονται από τις διατάξεις του ν. 1188/1981 Περί 
καταστάσεων προσωπικού Ο.Τ.Α. όπως ισχύει σήμερα. 

2. Τα των μονίμων υπαλλήλων καθήκοντα, μεταβολές 
κ.λπ. όπως διέπονται από τις διατάξεις των ν. 1188/1981 
και 1586 Περί καταστάσεων προσωπικού Ο.Τ.Α. 

3. Για την υπηρεσιακή κατάσταση του προσωπικού 
που υπηρετεί στο Ν.Π. με σύμβαση Ι.Δ. Αορίστου χρόνου 
(προσόντα, κατάταξη, μετάταξη, πα-ραμονή στην υπη¬ 
ρεσία κ.λπ.) θα έχουν εφαρμογή οι σχετικές διατάξεις 
του ν. 1188/1981 όπως ισχύει σήμερα. 

Αρθρο 4ο 

Αναπλήρωση προϊσταμένου 

Τον Προϊστάμενο αναπληρώνει ο αρχαιότερος υπάλ¬ 
ληλος με αντίστοιχο κλάδο του προϊσταμένου, ή εάν 
δεν υφίσταται ανάλογος κλάδος, ο οριζόμενος από τον 
Πρόεδρο του Δ.Σ. 

Αρθρο 5ο 

Άσκηση αρμοδιοτήτων 

Οι αρμοδιότητες που καθορίζονται από τον οργανισμό 
Εσωτερικής Υπηρε-σίας θα ασκούνται από τα ανάλογα 
γραφεία. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

Ο Προϊστάμενος: 

- Προίσταται, εποπτεύει και ελέγχει την λειτουργία 
όλων των Τμημάτων και Υπηρεσιών του Οργανισμού. 

- Ασκεί τα από τον νόμο ή από εξουσιοδότηση κα¬ 
θήκοντα που του ανατίθενται από τον Πρόεδρο και το 
Διοικητικό Συμβούλιο, και παρέχει οδηγίες για ζητήματα 
γενικής υπηρεσιακής φύσεως. 

1. Εισηγείται στον Πρόεδρο του Δ.Σ. την λήψη κάθε 
μέτρου που κρίνεται απαραίτητο για την καλή και ομαλή 
λειτουργία των Τμημάτων και Υπηρεσιών του Οργανι¬ 
σμού. 

2. Φροντίζει για την έγκαιρη και σωστή υλοποίηση των 
Αποφάσεων του Διοικητικού Συμβουλίου. 

3. Είναι αρμόδιος για την εύρυθμη λειτουργία του 
Οργανισμού και την πιστή εφαρμογή του Κανονισμού 
Λειτουργίας αυτού. 

4. Μονογράφει τα έγγραφα του Δ.Ο.Ν.Α., τα χρημα¬ 
τικά εντάλματα, τις μισθοδοτικές καταστάσεις, όπως 
και κάθε γραπτή ενέργεια του Οργανισμού, πριν τα 
υπογράψει ο Πρόεδρος του Δ.Σ. 

5. Παρακολουθεί την Νομοθεσία και Νομολογία που 
ενδιαφέρει τον Δ.Ο.Ν.Α. και ενημερώνει σχετικά τα Τμή- 
ματα και τις Υπηρεσίες. 

6. Ελέγχει το Πρωτόκολλο Αλληλογραφίας, το βιβλίο 
περιουσίας και διαχείρι-σης υλικού και όλα τα βιβλία 
του Οργανισμού. 

7. Συντάσσει, σε συνεργασία με τον Πρόεδρο του Δ.Σ., 
την Ημερήσια Διάταξη των συνεδριάσεων του Δ.Σ., ειση- 
γείται στο Διοικητικό Συμβούλιο του Οργανισμού κάθε 
θέμα που αφορά την λειτουργία, το προσωπικό και την 
υλικοτεχνική υποδομή του Οργανισμού, όπως: 

8. Το πρόγραμμα των δραστηριοτήτων και εκδηλώ¬ 
σεων του Οργανισμού. 

9. Ενημερώνει γραπτά και προφορικά το Δ.Σ. για τα 
αποτελέσματα των αθλητικών και πολιτιστικών δρα¬ 
στηριοτήτων και γενικά για την λειτουργία του Οργα¬ 
νισμού. 

10. Δίδει κάθε δυνατή βοήθεια για την αρτιότερη οργά¬ 
νωση και αποδοτικότερη παρουσίαση των εκδηλώσεων, 
και μπορεί ύστερα από συνεννόηση με τον Πρόεδρο να 
αναπτύσσει τις απαραίτητες πρωτοβουλίες. 

11. Τον αριθμό και τις ειδικότητες του προσωπικού 
που είναι αναγκαίο προκειμένου να διασφαλιστεί η εύ¬ 
ρυθμη λειτουργία του Οργανισμού και η υλοποίηση των 
σκοπών του. 

12. Την προμήθεια υλικού και πόσης φύσεως εξοπλι¬ 
σμού. 

13. Τις απαραίτητες εργασίες για την επισκευή και 
συντήρηση των εγκαταστά-σεων. 

14. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες του 
προσωπικού, ώστε να μην δημιουργούνται λειτουργικά 
προβλήματα. 

15. Εποπτεύει την εκκαθάριση και πληρωμή κάθε δα¬ 
πάνης, η οποία διενεργείται από το Οικονομικό τμήμα. 

16. Φροντίζει για την κατάρτιση του Προϋπολογισμού, 
Ισολογισμού και Απολογισμού, τα οποία διενεργεί το 
τμήμα Διοίκησης και Οικονομικών. 

17. Καλύπτει τα έκτακτα κενά με την προσωρινή ανα¬ 
κατανομή των τομέων ευθύνης του προσωπικού. 

18. Συνεργάζεται αρμονικά με το προσωπικό και φρο¬ 
ντίζει για την επίλυση υπηρεσιακών προβλημάτων. 


19. Εφαρμόζει το πειθαρχικό δίκαιο, παρακολουθεί την 
λειτουργία των Τμημάτων του Οργανισμού, ενημερώνοντας 
το Δ.Σ. για τις υποχρεώσεις και τα καθήκοντα του προσω¬ 
πικού, όπως ορίζονται από τις διατάξεις που διέπουν τους 
Ο.Τ.Α. και δεν περιλαμβάνονται στον παρόντα Ο.Ε.Υ. 

Άρθρο 6ο 

ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΣΗΣ-ΟΙΚΟΝΟΜΙΚΩΝ 

Α. Γραφείο Προσωπικού 

- Φροντίζει για την διεξαγωγή όλων εκείνων των δι¬ 
αδικασιών που είναι απαραίτητες για την πρόσληψη 
προσωπικού, προαγωγές, απολύσεις, παρατηρήσεις, 
αποχωρήσεις, τοποθετήσεις, μετακινήσεις, αποσπάσεις, 
μετατάξεις, χορήγηση αδειών, πειθαρχικές υποθέσεις 
κ.λπ., τη λύση της υπαλληλικής σχέσης και οποιοδήποτε 
άλλο θέμα αναγόμενο στην υπηρεσιακή κατάστ. των 
υπαλλήλων που διέπονται στις διατάξεις του ν. 1188/1981, 
του ν. 2190/1986 και του π.δ. 37 α/87 και την εκάστοτε 
ισχύουσα νομοθεσία. 

- Τηρεί τα μητρώα και τους ατομικούς φακέλους του 
προσωπικού και φροντίζει για την συνεχή παρακολού¬ 
θηση τους και ενημέρωση. 

- Εισηγείται στα αρμόδια όργανα θέματα που αφορούν 
το προσωπικό και ενεργεί την σχετική αλληλογραφία. 

- Τηρεί μητρώα μελών τμημάτων και βιβλίο εμφανί- 
σεως αυτών και διεκ-περαιώνει κάθε γραφική εργασία 
του γραφείου. 

Β. Γραφείο Γραμματειακής υποστήριξης - Οικονομι¬ 
κών 

Α. 

- Διεξάγει κάθε απόφαση του Δ.Σ. που δεν υπάγεται 
στην άμεση αρμοδιότητα άλλου γραφείου. Τηρεί το 
βιβλίο συνεδριάσεων. 

- Καταρτίζει την ημερήσια διάταξη των συνεδριάσεων 
του Δ.Σ. κατά την ισχύουσα νομοθεσία, την κοινοποιεί 
στα μέλη του Δ.Σ. και επιμελείται για την προετοιμασία 
των σχετικών αποφάσεων. 

- Τηρεί τα πρακτικά των συνεδριάσεων, το αρχείο 
αποφάσεων και μεριμνά για την επικύρωση των πρακτι¬ 
κών και την έγκαιρη προώθηση των σχετικών αποφά¬ 
σεων για έγκριση, για παρακολούθηση των αποφάσεων 
κ.λπ. στην αρμόδια Δημόσια Αρχή και σε συνέχεια στις 
αρμόδιες για εκτέλεση υπηρεσίες. 

-Έχει την ευθύνη για την ενημέρωση και πληροφό¬ 
ρηση των δημοτών, δημόσιων φορέων, τύπου, τηλεόρα¬ 
ση κ,λπ. την δημιουργία επαφών και της συνεργασίας 
με Υπουργεία, με όλους τους δημόσιους ή ιδιωτικούς 
φορείς, την τήρηση βιβλίου καταχώρησης των Αρχών, 
Υπηρεσιών, Συλλόγων, Σωματείων κ.λπ. 

- Παραλαμβάνει τα φύλλα του ημερήσιου και περι¬ 
οδικού τύπου και γενικά κάθε έντυπο και βιβλίο που 
απευθύνεται στον Οργανισμό. 

- Παραλαμβάνει και πρωτοκολλεί παντός είδους ει¬ 
σερχόμενο έγγραφο και φροντίζει για την τήρηση του 
πρωτότυπου στο Αρχείο. 

- Διεκπεραιώνει αυθημερόν την εισερχόμενη και εξερ- 
χόμενη αλληλογραφία και επικυρώνει αντίγραφα της. 

Β. 

- Καταρτίζει σε συνεργασία με το Δ.Σ. τον Προϋπολο¬ 
γισμό εσόδων-εξόδων και τις σχετικές εκθέσεις μέσα 
στις προθεσμίες που ορίζει ο Δημοτικός και Κοινοτικός 
Κώδικας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Παρακολουθεί την πορεία της εκτέλεσης του προ¬ 
ϋπολογισμού εσόδων-εξόδων και εισηγείται την ανα¬ 
μόρφωση του. 

- Συγκεντρώνει, ελέγχει και καταχωρεί στα σχετικά 
λογιστικά βιβλία τα αποτελέσματα της εκτέλεσης του 
προϋπολογισμού εσόδων-εξόδων. 

- Καταρτίζει σε συνεργασία με το Δημοτικό Ταμείο 
τον απολογισμό εσόδων-εξόδων και τον ισολογισμό του 
καθώς και τις σχετικές εκθέσεις. 

- Επιμελείται της εκκαθάρισης και εντολής πληρωμών 
κάθε δαπάνης. 

- Ελέγχει τα δικαιολογητικά κάθε δαπάνης προς δια¬ 
πίστωση του νόμιμου ή όχι αυτής. 

- Φροντίζει για την έκδοση χρηματικών ενταλμάτων 
και την μισθοδοσία του προσωπικού. 

- Τηρεί μισθολογικά μητρώα όλου του προσωπικού, 
συντάσσει τις βεβαιώσεις αποδοχών των εργαζομένων 
και φροντίζει για την ασφάλιση του. 

- Φροντίζει για την τήρηση της ισχύουσας κάθε φοράς 
νομοθεσίας σχετικά με την υπηρεσιακή και συνταξιο- 
δοτική κατάσταση των υπαλλήλων. 

- Το προσωπικό του ΔΟΝΑ Λέρου σε περίπτωση διά¬ 
λυσης του Οργανισμού θα απορροφηθεί από το Δήμο 
Λέρου. 

Άρθρο 7ο 

ΑΥΤΟΤΕΛΕΣ ΓΡΑΦΕΙΟ ΑΘΛΗΣΗΣ 

- Συνεργάζεται με τους μαζικούς αθλητικούς φορείς 
της πόλης τους ενημερώνει για την αθλητική δραστη¬ 
ριότητα και τους παρέχει κάθε δυνατή βοήθεια. 

- Φροντίζει για την προβολή και διαφήμιση όλων των 
αθλητικών εκδηλώσεων καθώς και την έκδοση ενημε¬ 
ρωτικών φυλλαδίων. 

-Έχει την ευθύνη για την διοργάνωση αθλητικών εκ¬ 
δηλώσεων, αγώνων επιδείξεως στίβου και λοιπών αθλη¬ 
μάτων σε επίπεδο σωματείων κ,λπ. 

- Φροντίζει για τις ανάγκες των αθλητικών τμημάτων 
σε εξοπλισμό κ,λπ. 

- Καταρτίζει τα προγράμματα Μ.Α. για όλους, χειμε¬ 
ρινής και θερινής πε-ριόδου και λειτουργεί τα τμήματα 
τα οποία προβλέπονται ως εξής: 

1. Τμήμα κλασικού ποδοσφαίρου - 5X5 

2. Τμήμα Τένις. 

3. Τ μήμα Μπάσκετ. 

4. Τ μήμα Βόλεϊ . 

5. Τ μήμα ΑθΓοόίο. 

6. Τ μήμα Στίβου. 

7. Τμήμα Σκοπευτηρίου. 

8. Τ μήμα κολύμβησης. 

9. Τμήμα όθαοΐτ νοΙΙαγ. 

10. Τμήμα Θαλασσίων αθλημάτων. 

Αρθρο 8ο 

ΓΡΑΦΕΙΟ ΕΞΟΠΛΙΣΜΟΥ ΚΑΙ ΕΓΚΑΤΑΣΤΑΣΕΩΝ 

- Φροντίζει σε συνεργασία με τα αρμόδια γραφεία του 
Δήμου για την συντήρηση καθαριότητα και εποπτεία 
των χώρων που έχει στην ευθύνη του ο Οργανισμός και 
είναι υπεύθυνος για την ομαλή λειτουργία τους. 


- Φροντίζει για την καλή λειτουργία των Ηλεκτρο¬ 
λογιών, Υδραυλικών και λοιπών εγκαταστάσεων των 
χώρων που έχει την ευθύνη του το Ν.Π.Δ.Δ. ΔΟΝΑ Λέρου, 
ενημερώνει έγκαιρα τους αρμόδιους και συντάσσει τις 
απαραίτητες εκθέσεις που αφορούν την συντήρηση, 
βελτίωση και λειτουργία τους σε συνεργασία με την 
Τ.Υ. του Δήμου Λέρου. 

- Φροντίζει για την επισκευή και συντήρηση του αθλη¬ 
τικού εξοπλισμού και μηχανημάτων καθώς και για τη 
μεταφορά και εγκατάσταση του απαραίτητου οπτικο- 
ακουστικού εξοπλισμού στις εγκαταστάσεις και στους 
αθλητικούς χώρους που διοργανώνονται οι αθλητικές 
δραστηριότητες. 

- Φροντίζει για την αξιοποίηση και περιφρούρηση της 
ακίνητης περιουσίας του ΔΟΝΑ Λέρου. 

-Έχει την ευθύνη για την καθαριότητα των εγκατα¬ 
στάσεων και γενικά των κοινόχρηστων χώρων. Επίσης 
φροντίζει για την καλή εμφάνιση και τον ευπρεπισμό 
των χώρων που γίνονται οι αθλητικές δραστηριότη¬ 
τες. 

Άρθρο 9ο 

Ειδικές συνεργασίες 

Εκτός των συγκεκριμένων θέσεων που προβλέπονται 
στο άρθρο 3 του Κανονισμού θα υπάρχει και μια σειρά 
ειδικών συνεργατών του Οργανισμού όπως αυτή του 
οικονομικού συνεργάτη με τους οποίους θα αποφασίζει 
κατά περίπτωση το Δ.Σ. και μετά από αιτιολογημένης 
αίτησης του αρμόδιου. 

Όλα τα γραφεία του τμήματος θα επικοινωνούν και 
θα συνεργάζονται άμεσα για οποιαδήποτε θέματα προ- 
κύψουν. 

Αρθρο 10ο 

Λοιπές αρμοδιότητες 

Αρμοδιότητες και δραστηριότητες που δεν αναφέρο- 
νται στον παρόντα κανονισμό καθορίζονται με απόφαση 
του Δ.Σ. του Οργανισμού. 

Άρθρο 11ο 
Ισχύς του Ο.Ε.Υ. 

Η ισχύς του παρόντος Κανονισμού Εσωτερικών Υπη¬ 
ρεσιών αρχίζει από την ημερομηνία δημοσίευσης του 
Φ.Ε.Κ. 

Ο παρών προκαλεί δαπάνη ύψους 66.934€ στον προ¬ 
ϋπολογισμό του Δ.Ο.Ν.Α. Λέρου σε αντίστοιχους Κ.Α., 
το ίδιο ισχύει για τα επόμενα τέσσερα (4) οικονομικά 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 18 Αυγούστου 2006 

Με Εντολή Γενικού Γραμματέα Περιφέρειας 
Ο Διευθυντής κ.α.α. 

Ο Αναπληρωτής Προϊστάμενος 

ΓΕΩΡΓΙΟΣ ΑΓΙΑΣΟΦΙΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίετηθΐ: Μ1ρ://»**.6ΐ.0ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Γιΐΐρ://νννννν· 0 ΐ·ατ - ί-ιτιώΙ: νν£ί)Γτΐ35ΐ6Τ(§)0ί·(ΐτ 

































